Publication: Magyar Közlöny
Issue: MK-2006-53 (Year: 2006, Number: 53)
Era: 2004-2010
Section: szóló 2006. évi XXVI. törvény (a továbbiakban: Fbkt.)
Paragraph Index: 621

e) ellátja a törvényben rárótt ellenõrzési kötelezettséget. 2.4. A Szövetség a 2.3. pontban meghatározott alaptevékenységen kívül a következõ kiegészítõ tevékenységekre is jogosult: – kõolaj és kõolajtermék tárolóterek vásárlása, létesítése, bérlése, valamint földgáztároló létesítése, bérlése, vásárlása, – kõolaj és kõolajtermék tárolók és tárolóterek, földgáztároló üzemeltetése, – minõség-ellenõrzési feladatok ellátása. 2.5. A Szövetség köteles tevékenysége során a hazai kõolaj és kõolajtermék, valamint földgáz piac szerkezetét figyelembe venni. Tevékenysége nem irányulhat e piacok befolyásolására vagy zavarására. 2.6. A Szövetség a kõolaj és kõolajtermék és földgáz beszerzéseit, tárolótér fejlesztéseit, a tárolóterek igénybevételét, hitelfelvételeit pályázat útján bonyolítja le. Az igazgatótanács gazdaságilag indokolt esetekben a pályáztatás alól felmentést adhat. 2.7. A Szövetség céljaihoz és feladataihoz igazodóan kapcsolatokat tart fenn nemzetközi szervezetekkel és külföldi társszervezetekkel. 2.8. A Szövetség a 2.3. pontban meghatározott alaptevékenységeket és a 2.4. pontban meghatározott kiegészítõ tevékenységeket saját szervezete, illetve az általa alapított szervezetek útján látja el.

Source: https://magyarkozlony.hu/hivatalos-lapok/bc5723fc7c2c2751334a07e75593559861646f19/dokumentumok/d77991098800e27b996c2e1103840a50a4a3a32f/letoltes